

# JÕELÄHTME VALLAVALITSUS

Transpordiamet

Päästeamet                                                                                       19.09.2024 nr 6-4/4506

**Koogi küla Joakõrtsi tee 2a ja 2c maaüksuste detailplaneering**

Informeerime Teid Jõelähtme Vallavalitsuse 29.08.2024 korraldusega nr 629 kehtestatud Koogi küla Joakõrtsi tee 2a ja 2c maaüksuste detailplaneeringust.

Planeeringuala hõlmab alljärgnevaid maaüksusi: Joakõrtsi tee 2a (katastritunnus 24501:001:2449), Joakõrtsi tee 2c (katastritunnus 24501:001:2450) ja Joakõrtsi tee 2b (katastritunnus 24501:001:0602), mille maaüksuse piire, suurust ja sihtotstarvet planeeringu käigus ei muudeta. Planeeritavad maaüksused on moodustatud Koogi küla Joakõrtsi kinnistu detailplaneeringuga (kehtestatud Jõelähtme Vallavolikogu 17.12.2015 otsusega nr 274) ja kinnisasja jagamise tulemusena (Jõelähtme Vallavalitsuse 17.11.2022 korraldusega nr 1079).

Detailplaneeringuga on kavas moodustada kolm eraldiseisvat krunti: kaks elamumaa krunti ja üks krunt riigitee ääres kulgeva kergliiklustee teenindamiseks. Detailplaneering on üldplaneeringu kohane.

Antud asukohas üksikelamute ning neid teenindavate abihoonete kavandamine on kooskõlas Jõelähtme valla arenguperspektiivi ja -eesmärkidega. Detailplaneeringu realiseerumisega viiakse ellu üldplaneeringu eesmärke ja Jõelähtme vald saab endale juurde elanikke, mis on samuti üks valla arengueesmärkidest. Planeeringuala paikneb elamupiirkonnas, kus planeeringuga kavandatu sobitub olemasolevasse keskkonda ning järgib varem kujundatud asustusstruktuuri ja hoonestuslaadi. Tegemist on olemasoleva elamugrupi tihendamisega, kus kõik vajalik teenindav taristu on olemas. Planeeringuala paikneb Jägala joa puhkeala läheduses, kus on laialdaselt üldkasutatavaid looduslikke alasid, pakkudes mitmekülgset puhke- ja virgestusvõimalusi lisaks valla külalistele ka kohalikele elanikele.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(allkirjastatud digitaalselt)

Andrus Umboja

vallavanem

Gerli Liivoja 6054879

gerli@joelahtme.ee